കിരീടധാരണത്തിന് മുമ്പായി രാജമാതാ ശിവകാമി (രമ്യ കൃഷ്ണൻ) യുവരാജാവ് അമരേന്ദ്രബാഹുബലിയ്ക്ക് ഒരു മണവാട്ടിയെ തെരയുവാനാരംഭിച്ചു. രാജ്യത്തിൻറെയും ജനങ്ങളുടെയും ഇപ്പോഴത്തെ അവസ്ഥ മനസ്സിലാക്കുന്നതിനായി രാജമാതാവ് അനരേന്ദ്രയെയും കട്ടപ്പയെയും രാജ്യം ചുറ്റിസഞ്ചരിച്ചുവരുന്നതിനായി നിയോഗിച്ചു. ദേശസഞ്ചാരത്തിനിടെ മഹിഷ്മതി രാജ്യത്തിനു വടക്ക് 7.5 യോജന അകലെയുള്ള കുന്ദളരാജവംശത്തിലെ രാജകുമാരിയും രാജാവിന്റെ സഹോദരപുത്രിയുമായ ദേവസേനയുമായി (അനുഷ്കാ ഷെട്ടി) അമരേന്ദ്രബാഹുബലി പ്രണയത്തിലാകുന്നു. ഇതിനിടെ ദേവസേനയുടെ ചിത്രം കാണാനിടവരുകയും അമരേന്ദ്ര അവളിൽ ആകൃഷ്ടനായെന്നുമുള്ള വിവരം ചാരന്മാർ വഴി മനസ്സിലാക്കുകയും ചെയ്ത് ഭല്ലാലദേവ, ദേവസേനയെ സ്വയം വിവാഹം കഴിക്കുവാനും ശിവകാമിയേയും അമരേന്ദ്രയേയും തമ്മിലകറ്റുവാനുമുള്ള ഗൂഢാലോചകളും പിതാവുമായി ചേർന്നു നടത്തുന്നു. അമരേന്ദ്രയും ദേവസേനയും തമ്മിൽ പ്രണയാണെന്നുള്ള യാഥാർത്ഥ്യം മനസ്സിലാക്കാതെ ശിവകാമി, ദേവസേനയെ ഭല്ലാലദേവനു വിവാഹം കഴിച്ചുകൊടുക്കുമെന്നു പ്രതിജ്ഞചെയ്തു. തദനുസരണം ശിവകാമി രഹസ്യ സന്ദേശവാഹകർവശം വിവാഹാലോചനയോടൊപ്പം അളവില്ലാത്ത ധനവും രാജകുമാരിയ്ക്കു സമ്മാനമായി കുന്ദളദേശത്തേയ്ക്കു കൊടുത്തുവിടുന്നു. എന്നാൽ മഹിശ്മതി രാജ്യത്തിന് അപമാനകരമെന്നു തോന്നുന്ന പരുഷമായ ഒരു മറുപടിയാണ് രാജകുമാരി നൽകിയത്. കുപിതയും അപമാനിതയുമായ രാജമാതാവ്, ദേവസേനയെ ഒരു തടവുകാരിയായി മഹിഷ്മതിയിലേയ്ക്കു പിടിച്ചുകൊണ്ടുവരുവാൻ അമരേന്ദ്രയ്ക്ക് പ്രാവു വശം സന്ദേശം അയയ്ക്കുന്നു.